google/wiki40b huggingface dataset:
१५४५ ईसा पूर्व

१५४५ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १५४५ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
राहुल पंडिता

पृष्ठभूमि

राहुल पंडिता का जन्म कश्मीर में, एक कश्मीरी पंडित परिवार में हुआ। १९९० में कश्मीर घाटी में एक हिंसक इस्लामी आंदोलन के कारण पंडिता परिवार को उनका गृहनगर छोड़ने के लिए मजबूर किया गया। वो पलायन से पहले के अपने कश्मीरी जीवन को "बहुत सुन्दर" बताते हैं। वर्तमान में वो दिल्ली में निवास करते हैं।
राजेन्द्र कुमार (साहित्यकार)

वरिष्ठ आलोचक राजेन्द्र कुमार (जन्म १९४३) इलाहाबाद विश्वविद्यालय के हिंदी विभाग के विभागाध्यक्ष हैं। साहित्य में सृजन के आयाम और विज्ञानवादी दृष्ट, इलाचन्द्र जोशी (मोनोग्राफ) इनकी प्रमुख आलोचना पुस्तकें हैं। साही के बहाने समकालीन रचनाशीलता पर एक बहस, प्रेमचन्द की कहानियाँ: परिदृश्य और परिप्रेक्ष्य, स्वाधीनता की अवधारणा और निराला एवं अभिप्राय (पत्रिका) का सम्पादन कार्य इन्होंने किया।
हनुमान मंदिर, कनॉट प्लेस

इतिहास

दिल्ली का ऐतिहासिक नाम इंद्रप्रस्थ शहर है, जो यमुना नदी के तट पर पांडवों द्वारा महाभारत-काल में बसाया गया था। तब पांडव इंद्रप्रस्थ पर और कौरव हस्तिनापुर पर राज्य करते थे। ये दोनों ही कुरु वंश से निकले थे। हिन्दू मान्यता के अनुसार पांडवों में द्वितीय भीम को हनुमान जी का भाई माना जाता है। दोनों ही वायु-पुत्र कहे जाते हैं। इंद्रप्रस्थ की स्थापना के समय पांडवों ने इस शहर में पांच हनुमान मंदिरों की स्थापना की थी। ये मंदिर उन्हीं पांच में से एक है।

मान्यता अनुसार प्रसिद्ध भक्तिकालीन संत तुलसीदास जी ने दिल्ली यात्रा के समय इस मंदिर में भी दर्शन किये थे। तभी उन्होंने इस स्थल पर ही हनुमान चालीसा की रचना की थी। तभी मुगल सम्राट ने उन्हें अपने दरबार में कोई चमत्कार दिखाने का निवेदन किया। तब तुलसीदास जी ने हनुमान जी की कृपा से सम्राट को संतुष्ट किया। सम्राट ने प्रसन्न होकर इस मंदिर के शिखर पर इस्लामी चंद्रमा सहित किरीट कलश समर्पित किया। इस कारण ही अनेक मुस्लिम आक्रमणों के बावजूद किसी मुस्लिम आक्रमणकारी ने इस इस्लामी चंद्रमा के मान को रखते हुए कभी भी इस मंदिर पर हमला नहीं किया।
 
वर्तमान इमारत आंबेर के महाराजा मान सिंह प्रथम (१५४०-१६१४) ने मुगल सम्राट अकबर के शासन काल में बनवायी थी। इसका विस्तार महाराजा जयसिंह द्वितीय (१६८८-१७४३) ने जंतर मंतर के साथ ही करवाया था। दोनों इमारतें निकट ही स्थित हैं। इसके बाद भी इमारत में समय समय पर कुछ कुछ सुधार, बदलाव आदि होते रहे। इस मंदिर का विशेष आकर्षण यहां होने वाले २४-घंटे का अटूट मंत्र जाप है। ये जाप "श्रीराम जय राम, जय जय राम॥" मंत्र का होता है और यह १ अगस्त, १९६४ से अनवरत चलता आ रहा है। बताया जाता है, कि ये विश्व का सबसे लंबा जाप है और इसकी रिकॉर्डिंग गिनीज़ बुक ऑफ वर्ल्ड रिकॉर्ड्स में भी अंकित है।
कनॉट प्लेस में हनुमान मंदिर के निकट स्थित एशिया के सबसे बड़े फूलों के बाजार में पिछले पंद्रह सालों से फूलों का बाजार भी लगता है। सरकारी आंकड़ों के मुताबिक वर्ष २००६-०७ में कुल ६४९.८४ करोड़ रुपये का निर्यात हुआ जबकि पिछले वर्ष यह २१०.९९ करोड़ रुपये का था। केवल दिल्ली से लगभग १०० करोड़ रुपये का निर्यात हुआ है।
पद्माभरण

पद्माभरण पद्माकर की एक काव्य-रचना है। इसमें 350 छंद हैं, जिनमें से अधिकांश दोहे और कुछ चौपाइयाँ हैं।
जुमांजी

पटकथा

१८६९ में, दो लड़के चेस्ट और बर्री न्यू हैम्पशायर के कीनी के पास के जंगलों में हैं। एक सदी के बाद १२ वर्षिय एलन पार्रिश ने उसके पिता, सैम के स्वामित्व वाले जूता कारखाने के लिए बदमाशों के एक समूह के साथ भाग जाता है जहाँ वह अपने दोस्त कार्ल बेंटली से मिलता है जो सैम का एक कर्मचारी था। जब गलती से एलन एक प्रोटोटाइप स्नीकर के साथ मशीन को नुकसान पहुँचाता है तो कार्ल पुरी जिम्मेदारी अपने उपर ले लेता है और नौकरी से हाथ धो बौठता है। कारखाने के बाहर, जब बदमाशों ने एलन को पीटते हैं और उसकी बाय-साइकिल चुराते हैं, एलन एक निर्माण स्थल पर आदिवासी ढ़ोल की आवाज का अनुसरण करता है वहां मिटटी में दबा हुआ जुमांजी नामक एक बोर्ड गेम मिलता है।
एलन खेल को अपने साथ घर ले आता है और एक बोर्डिंग स्कूल में प्रवेश लेने के बारे में अपने पिता के साथ विवाद के बाद भागने का निर्णय लेता है। हालांकि उसकी महिला मित्र साराह व्हाइटल उसे उसकी बाइक देने के लिए आती है। दोनों जुमांजी खेलने लग जाते हैं। जब पासा फैंका जाता है खिलाड़ी की गोटी स्वतः आगे बढ़ती है और बोर्ड के केन्द्र में क्रिस्टल गेंद पर एक गुप्त संदेश प्रदर्शित होता है। जब एलन अपनी प्रथम चाल चलता है तो वह उससे कहता है "आपको तब तक इन्तजार करना पड़ेगा जब तक पासा पाँच अथवा आठ पढ़ता है" और खेल जीत लिया। डरी हुई  साराह भाग जाती है जिसका सड़क पर चमगादड़ों द्वारा पिछा किया जाता है।
छब्बीस वर्ष बाद, जूडी और पीटर शेफर्ड एक कार दुर्घटना में अपने माता-पिता को खोने के बाद अपनी चाची के साथ, वर्तमान में खाली पार्रिश के घर में स्थानांतरित होते हैं। जूडी और पीटर को जुमांजी के ढ़ोल की आवाज सुनाई देती है और दोनों अटारी में खेलने लग जाते हैं खेल में चालों के दौरान  उन पर वृहत् मच्छर हमला कर देते हैं और उनका रसोईघर बंदरों की एक टुकड़ी द्वारा नष्ट कर दिया जाता है। वो खतरे के बावजूद यह सोचते हुए खेलते रहते हैं कि जब खेल समाप्त होगा तब सब कुछ पुनः ठीक हो जायेगा। पीटर पासे पर पाँच पढता है, जिससे शेर एवं एलन दोनों को मुक्त करवाता है जो अब परिपक्व हो चुका है। एलन शेर को शयन कक्ष में बन्द कर देता है और अपने पिता के कारखाने को सम्भालता है जो अब परित्यक्त हो चुका है। इसी सफर में वो कार्ल से मिलता है जो अब एक पुलिस ऑफ़िसर बन गया है और उसे पता चलता है कि कारखाने के बंद होने से कस्बे की अर्थव्यवस्था तबाह हो गयी थी। कारखाने में एक घर रहित व्यक्ति से पता चलता है कि सैम एलन के लापता होने पर परेशान था और उसे खोजने के लिए व्यापार को छोड़ दिया। तब तक उसके माता-पिता दोनों का निधन हो चुका है।अंततः चारो मिल कर खेल को पूरा करते है और सब सामान्य हो जाता है

पुनः निर्माण

जुलाई 2012 को रूमर्स ने फ़िल्म की पुनर्कृत्ति के बारे में खुलासा किया जिसका विकास प्रारम्भ हो चुका है। कोलम्बिया पिकचर्स के अध्यक्ष डग बेलगार्ड ने एक हॉलीवुड संवाददाता के साथ बातचीत में कहा कि हम जुमांजी के पुनः निर्माण और वर्तमान स्वरूप को अद्यतन करने की कोशिश कर रहे हैं।" अगस्त १, २०१२ को इसकी पुष्टि हो गई कि विलियम टिटलर जो मूल फ़िल्म के निर्माता हैं, के साथ मैथ्यू टॉचमैक फ़िल्म के नवीन संस्करण के निर्माता हैं।
आकल्प

आकल्प हिन्दी की एक साहित्यिक पत्रिका है।
सिंघल

सिंघल एक अग्रवाल गोत्र है।
कोटली

विवरण

कोटली से मीरपुर सड़क जाती है। यह क्षेत्र अधिकतर पहाड़ी है। कोटली ज़िले में छह बड़े कस्बे हैं, जिनमें टीनडा, हाजीआबाद, फ़तहपुर, करीलह। कमरोटी, कोटली शामिल हैं।
हेब्रिडीज़

हेब्रिडीज़ (Hebrides) ब्रिटेन की उत्तरी स्कॉटलैण्ड ईकाई के पश्चिमी छोर से आगे अटलांटिक महासागर में स्थित एक द्वीप समूह है। इसके दो मुख्य भाग हैं: भीतरी हेब्रिडीज़ (Inner Hebrides, जिसके द्वीप स्कॉटलैण्ड की मुख्यभूमि के तट के पास है) और बाहरी हेब्रिडीज़ (Outer Hebrides, जो मुख्यभूमि के तट से अधिक दूर है)। हेब्रिडीज़ के द्वीपों पर इस क्षेत्र में अग्रसर हुई कई ऐतिहासिक संस्कृतियों के निशान मिलते हैं, जिस कारणवश यहाँ के लोगों व स्थानीय नामों में केल्टी, नोर्स और अंग्रेज़ी के प्रभाव मिश्रित रूप से दिखते हैं।
बांग्ला चिट्ठाजगत

बांग्ला चिट्ठाजगत से आशय है बांग्ला भाषी चिट्ठों का ऑनलाइन समुदाय जो कि बृहतर भारतीय चिट्ठाजगत का एक भाग है।
2007 लेग मेसन टेनिस क्लासिक प्रतियोगिता

पुरुष एकल

एंडी रॉडिक ने  जॉन आइज़नर को 6-4, 7-6(4) से हराया।
स्वाभिमान

' अपनी जाति, राष्ट्र, धर्म आदि का सद् अभिमान। अपनी व्यक्तिगत प्रतिष्ठा का अभिमान। आत्म-गौरव, आत्म बिश्वास। (सेल्फ़-रेस्पेक्ट),( सेल्फ स्टिम )।

मूल

आत्मसम्मान की भावना
व्यवसाय संगठन

उन संगठनों को व्यावसायिक संगठन (Business organization) कहते हैं जिनका निर्माण एवं प्रशासन कम्पनी कानूनों के अनुसार होता है और ये व्यावसायिक गतिविधियाँ ( business activities), धर्मार्थ कार्य (charitable work) तथा कुछ अन्य कार्य करते हैं। अधिकतर व्यावसायिक संगठन कोई उत्पाद बेचने या कोई सेवा देने के निमित्त बनाए जाते हैं। विभिन्न देशों के विधान में भिन्न-भिन्न प्रकार के व्यावसायिक संगठन पारिभाषित हैं। इनमें से कुछ प्रमुख ये हैं- निगम (corporations), सहकारी संगठन (cooperatives), भागीदारी फर्म (partnerships), एकल व्यापारी (sole traders), सीमित देयता वाली कम्पनी (limited liability company) आदि।
मोहम्मद असरारुल हक

व्यक्तिगत जीवन

उनकी शादी सलमा खातून के साथ 16 मई 1965 को हुई थी।उनके पत्नी कि 9 जुलाई 2012 को म्रत्यु हुई। उनके अपने तीन बेटे और दो बेटियाँ थीं।

राजनीतिक कैरियर

हक ने 2009 में भारतीय आम चुनाव में किशनगंज सीट से भारतीय राष्ट्रीय कांग्रेस के टिकट पर चुनाव लड़ा और विजयी हुए।  2014 के आम चुनाव में, उन्होंने अपने मुख्य प्रतिद्वंदी भारतीय जनता पार्टी के दिलीप कुमार जायसवाल को मात दिया और अपने सीट को बरकरार रखा।  
हक के संसद सदस्य के कार्यकाल में 224-एकड़ (91 हे॰) में किशनगंज में अलीगढ़ मुस्लिम विश्वविद्यालय के केंद्र की स्थापना हुई! मई 2014 तक, केवल बैचलर ऑफ एजुकेशन कोर्स की पढ़ाई शुरू हुई थी। टू सर्कल्स ने  कि सरकारी कॉलेजों के निराशाजनक स्तिथि के लिए ।  
हक ऑल इंडिया मुस्लिम पर्सनल लॉ बोर्ड के सदस्य और ऑल इंडिया मिल्ली काउंसिल के अध्यक्ष भी थे।  
मौलाना ने मिल्ली गर्ल्स स्कूल के साथ-साथ, पुरे बिहारमें 163 प्राथमिक स्कूल भी खोले। उन्होंने बिहार में सुनामी और बाढ़ के पीड़ितों के बीच राहत सामग्री भी वितरित की। वे जमीयत उलेमा-ए-हिंद के सचिव, ऑल इंडिया मुस्लिम पर्सनल लॉ बोर्ड के सदस्य, ऑल इंडिया मिल्ली काउंसिल के उपाध्यक्ष, ऑल इंडिया तालीमी वा मिल्ली फाउंडेशन के अध्यक्ष थे। वह जमीयत उलेमा-ए-हिंद के प्रदेश अध्यक्ष भी थे।

दक्षिणपंथी राजनीति

हक के अनुसार सभी भारतीय सरकार का पुरजोर विरोध करेंगे अगर सरकार ने अनुच्छेद 370 को समाप्त करने की कोशिश भी की।  
इस तथ्य का हवाला देते हुए कि 2014 के आम चुनाव में भारतीय जनता पार्टी ने 31% वोट हासिल किए (जिसका मतलब है कि 69% लोगों ने अन्य पार्टियों को वोट दिया), हक ने दावा किया कि पार्टी को संविधान में संशोधित करने का कोई अधिकार नहीं है।  बीजेपी के बारे में हक ने लिखा कि भले ही पार्टी ने सत्ता में आने के बाद अधिक रोजगार पैदा करने का वादा किया था, लेकिन वह ऐसा करने में विफल रही। उन्होंने कैशलेस अर्थव्यवस्था बनाने के प्रयास के लिए केंद्र सरकार की भी आलोचना की।

इस्लामिक आतंकवाद

हक ने कहा कि 21वीं सदी में, एक "अंतर्राष्ट्रीय ज़ायोनी षड्यंत्र" है जो यह दावा करता है कि इस्लाम आतंकवाद को बढ़ावा देता है। उन्होंने बोको हरम की भी आलोचना की और कहा कि संगठन इस साजिश का हिस्सा है।

म्रत्यु

हक ने 6 दिसंबर, 2018 को दारुल उलूम सुफा में छात्रों और शिक्षकों की एक सभा को धार्मिक संबोधन दिया। उन्हें 7 दिसंबर, 2018 को लगभग 3:30 बजे मृत घोषित कर दिया गया। मौत का कारण दिल का दौरा था।
१८८३ ईसा पूर्व

१८८३ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से १८८३ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
फलन का प्रभावक्षेत्र

बीजगणित में फलन का प्रभावक्षेत्र (domain of a function) किसी फलन (फ़न्क्शन) में प्रयोग होने वाले कोणांकों (argument) के वह मान होने हैं जिनके लिए फलन परिभाषित हो, यानि आर्थपूर्ण हो।

उदाहरण

लोलक (पेंडुलम) का आवर्तकाल इस फलन के अनुसार अनुमानित करा जाता है:
जहाँ T लोलक का एक आवर्तकाल है, L लोलक की लम्बाई है, तथा g गुरुत्वजनित त्वरण है। इस फलन में L कोणांक है और इसका प्रभावक्षेत्र  है (लोलक की लम्बाई शून्य से कम होना भौतिक रूप से असम्भव है)।
कॉपीलेफ्ट

कॉपीलेफ्ट भी एक तरह का कॉपीराइट है। जिसके द्वारा लोग न तो वे स्वयं कोई भी अधिकार रखतेें हैं न ही कोई और व्यक्ति उनके द्वारा बनाये गये कॉपीराइट पर कोई भी अधिकार रख सकता है। यह शब्द कं‍प्यूटर प्रोग्राम के सन्दर्भ में सबसे पहले इस प्रकार से प्रयोग होना शुरु हुआ। यहां  देखें।
सोनार (तकनीक)

सोनार के द्वारा पानी में हुई वस्तुओं का पता लगाया जाता हैं। सोनार में पराश्रव्य तरंगें प्रयोक्त की जाती हैं सोनार का आविष्कार पॉललेंग्विन ने किया था।}}
सोनार (Sonar) एक तकनीक है जो नौचालन, जल के अन्दर संचार करने तथा जल के अन्दर या सतह पर वस्तुओं का पता करने के लिये ध्वनि संचरण का उपयोग करती है। अंग्रेजी का 'सोनार' शब्द मूलतः SOund Navigation And Ranging का संक्षिप्त रूप है। 
के लिए एक ही दिन बाद ही यह सब तो वह है कि
नहीद आबि‍दी

नहीद आबि‍दी को साहि‍त्‍य एवं शि‍क्षा के क्षेत्र में उत्कृष्ट योगदान के लिए 2014 में भारत सरकार ने पद्मश्री से सम्मानित किया। वे उत्‍तर प्रदेश राज्य से हैं।
रुथ इंग्लैंड

रुथ इंग्लैंड (जन्म-२९ मार्च, १९७०, इन्क्रेबो, वोरस्टरशायर, इंग्लैंड) एक ब्रिटिश तेलेवीसिओं प्रस्तोता व अभिनेत्री है। हाल ही में, उन्होंने अपने पति मैकेल हॉक के साथ डिस्कवरी चैनल शो मैन, वूमन, वाइल्ड में अभिनय किया था, जो कि पूर्व अमेरिकी सेना के विशेष बल अधिकारी थे। रुथ ने वेस्टमिंस्टर विश्वविद्यालय से स्नातक किया और वह बीबीसी, सीएनबीसी, आईटीवी और फॉक्स टीवी के लिए भी काम कर चुके है।
राम शरण

राम शरण, भारतीय मूल के फीजी के एक राजनेता हैं। २००१ से २००६ तक वे मकुआता पूर्वी केकाउड्रोव (Macuata East Cakaudrove) नामक भारतीय समुदाय के चुनावक्षेत्र से चुने गये थे। वे फिजी लेबर पार्टी से हैं।
नवाक्शूत

नामोत्पत्ति

नुआकशोत बर्बर भाषाओं के 'नवाकशूत' शब्द से लिया गया है जिसका अर्थ है 'हवाओं वाली जगह'।
प्रतीक पी पाटिल

श्री प्रतीक पी पाटिल को भारत सरकार की पंद्रहवीं लोकसभा के मंत्रीमंडल में भारी उद्योग एवं सार्वजनिक उपक्रम राज्यमंत्री में मंत्री बनाया गया है।
रासायनिक संदीप्ति

रासायनिक अभिक्रिया के अंतर्गत ऊष्मा के साथ-साथ दीप्ति का निकलना रासायनिक संदीप्ति (Chemiluminescence) कहलाता है। इसे रासायनिक उत्पत्ति (origin) का ठंडा प्रकाश भी कह सकते हैं। इसमें सब प्रकार के विकिरण दृश्यमान - अवरक्त तथा पराबैंगनी - संम्मिलित हैं।
रासायनिक संदीप्ति अधिकांश ऑक्सीकरण अभिक्रियाओं में उत्पन्न होती है। अमोनियम डाइक्रोमेट के गरम करने पर यह संदीप्ति देखी जा सकती है। गंधकवाले यौगिकों तथा फॉर्मेल्डिहाइड, एक्रोलीन, ग्लूकोज़ आदि पदार्थो का ऑक्सीकरण करने पर भी यह संदीप्ति उत्पन्न होती है।
रासायनिक संदीप्ति में उत्पन्न प्रकाश उन अणुओं के ऑक्सीकरण के स्थानांतरण के कारण होता है, जो ऑक्सीकृत नहीं होते हैं।
रासायनिक संदीप्ति साधारण प्रकाश अभिक्रियाओं में उत्पन्न होती है। अमोनियम डाइक्रोमेट के गरम करने पर यह संदीप्ति देखी जा सकती है। गंधकवाले यौगिकों तथा फॉर्मेल्डिहाइड, एक्रोलीन, ग्लूकोज़ आदि पदार्थों का ऑक्सीकरण करने पर भी यह संदीप्ति उत्पन्न होती है।
रासायनिक संदीप्ति में उत्पन्न प्रकाया उन अणुओं के ऑक्सीकरण के स्थानांतरण के कारण होता है, जो ऑक्सीकृत नहीं होते हैं।
रासायनिक संदीप्ति साधारण प्रकाश अभिक्रियाओं (photoreaction) की उल्टी होती है। रासायनिक अभिक्रिया के फलस्वरूप प्रकाश अभिक्रिया में तो प्रकाश का अवशोषण होता है, पर रासायनिक संदीप्ति में प्रकाश निकलता है।
अँधे में श्वेत फॉस्फ़ोरस के चमकने का कारण रासायनिक संदीप्ति ही है। सिलोक्लीन (Siloxen) भी इसी के उदाहरण हैं।
मेहरिया

मेहरिया एक जाट गोत्र है।
भेड़

भेड़ एक प्रकार का पालतू पशु है। इसे मांस, ऊन और दूध के लिए पाला जाता है।

भेड़ पालन

भेड़ का मनुष्य से सम्बन्ध आदि काल से है तथा भेड़ पालन एक प्राचीन व्यवसाय है। भेड़ पालक भेड़ से ऊन तथा मांस तो प्राप्त करता ही है, भेड़ की खाद भूमि को भी अधिक ऊपजाऊ बनाती है। भेड़ कृषि अयोग्य भूमि में चरती है, कई खरपतवार आदि अनावश्यक घासों का उपयोग करती है तथा उंचाई पर स्थित चरागाह जोकि अन्य पशुओं के अयोग्य है, उसका उपयोग करती है। भेड़ पालक भेड़ों से प्रति वर्ष मेमने प्राप्त करते है।
अफसर मौदूदी

सैयद महमूद हुसैन अफसर मौदूदी (1874-1948) भारत से एक उर्दू शायर और यूनानी चिकित्सा के चिकित्सक थे। वे प्रशंसित शास्त्रीय उर्दू शायर सैयद अहमद हुसैन फिदा के पुत्र थे।
घनश्यामदास बिड़ला

परिचय

एक स्थानीय गुरु से अंकगणित तथा हिन्दी की आरंभिक शिक्षा प्राप्त करने के बाद अपने पिता बी. डी. बिड़ला की प्रेरणा व सहयोग से घनश्याम दास बिड़ला ने कलकत्ता (वर्तमान कोलकाता) में व्यापार जगत में प्रवेश किया। 1912 में किशोरावस्था में ही घनश्याम दास बिड़ला ने अपने ससुर एम. सोमानी की मदद से दलाली का व्यवसाय शुरू कर दिया। 1918 में घनश्याम दास बिड़ला ने ‘बिड़ला ब्रदर्स’ की स्थापना की। कुछ ही समय बाद घनश्याम दास बिड़ला ने दिल्ली की एक पुरानी कपड़ा मिल ख़रीद ली, उद्योगपति के रूप में यह घनश्याम दास बिड़ला का पहला अनुभव था। 1919 में घनश्याम दास बिड़ला ने जूट उद्योग में भी क़दम रखा। 1921 में ग्वालियर में कपड़ा मिल की स्थापना की और 1923 से 1924 में उन्होंने केसोराम कॉटन मिल्स ख़रीद ली। ये 1928 ई. में पूंजीपति संगठन ‘भारतीय वाणिज्य उद्योग महामण्डल’ के अध्यक्ष बने।

कार्य

30 वर्ष की आयु तक पहुँचने तक घनश्याम दास बिड़ला का औद्योगिक साम्राज्य अपनी जड़े जमा चुका था। बिड़ला एक स्व-निर्मित व्यक्ति थे और अपनी सच्चरित्रता तथा ईमानदारी के लिये विख्यात थे। उन्होंने अपने पैत्रक स्थान पिलानी में भारत के सर्वश्रेष्ट निजी तकनीकी संस्थान बिड़ला प्रौद्योगिकी एवं विज्ञान संस्थान, पिलानी की स्थापना की। इसके अलावा हिन्दुस्तान टाइम्स एवं हिन्दुस्तान मोटर्स (सन् १९४२) की नींव डाली। कुछ अन्य उद्योगपतियों के साथ मिलकर उन्होने सन् १९२७ में "इण्डियन चैम्बर ऑफ कामर्स एंड इन्डस्ट्री" की स्थापना की। घनश्याम दास बिड़ला एक सच्चे स्वदेशी और स्वतंत्रता आंदोलन के कट्टर समर्थक थे तथा महात्मा गांधी की गतिविधियों के लिए धन उपलब्ध कराने के लिये तत्पर रहते थे। इन्होंने पूंजीपतियों से राष्ट्रीय आन्दोलन का समर्थन करने एवं कांग्रेस के हाथ मज़बूत करने की अपील की। इन्होंने सविनय अवज्ञा आन्दोलन का समर्थन किया। इन्होंने राष्ट्रीय आन्दोलन के लिए आर्थिक सहायता दी। इन्होंने सामाजिक कुरीतियों का भी विरोध किया तथा 1932 ई. में हरिजन सेवक संघ के अध्यक्ष बने।
क्लाउनफ़िश

डिस्ट्रिब्यूशन

क्लाउनफ़िश प्रशांत महासागर और हिंद महासागर के गर्म पानी में रहते हैं। लाल सागर और ग्रेट बैरियर रीफ़ में भी हैं। जहाँ क्लाउनफ़िश हैं, कोरल रीफ़्स में रहते हैं अनेमियों में। एक हज़ार से ज़्यादा क़िस्मों की अनेमनी हैं, मगर क्लाउनफ़िश सिर्फ़ दस में रह सकते हैं।

खाना

क्लाउनफ़िश गोश्त और पौधे दोनों खाते हैं। उनके पसंदीदे खाने ऐल्जी, ज़ूप्लैंक्टन, छोटे केकड़े, और कीड़े होते हैं।

पदानुक्रम

क्लाउनफ़िशों के परिवारों में, सबसे ऊँची एक क्लाउनफ़िश है जो लड़की है और जो परिवार में सबसे बड़ी क्लाउनफ़िश है। उसके नीचे, एक क्लाउनफ़िश है जो लड़का है। बाक़ी क्लाउनफ़िश सारे उस लड़के से छोटे होते हैं। अगर सबसे बड़ी क्लाउनफ़िश मर जाती, फिर सबे बड़ा क्लाउनफ़िश जो लड़का है एक लड़की बनता है। फिर सबसे बड़ा क्लाउनफ़िश जो लड़का है बनता है सबसे ऊँचा लड़का। सिर्फ़ सबसे ऊँची लड़की और सबसे ऊँचा लड़का बच्चे बनाते: जब एक क्लाउनफ़िश पैदा होता, हमेशा लड़का है। क्लाउनफ़िश सिर्फ़ लड़कियाँ बनते अगर उस परिवार में एक लड़की नहीं है और वह क्लाउनफ़िश सबसे बड़ा है परिवार में।

बच्चे

बच्चे बनाने से पहले, क्लाउनफ़िश एक जगह बनाते हैं अंडों के लिए। फिर १०० से १००० अंडे बनते हैं। एक अंडा ३ से ४ मिलीमीटर लंबा है। लड़के क्लाउनफ़िश ज़्यादातर अंदों का ध्यान रखते, लड़कियाँ सिर्फ़ थोड़ा काम करते। ६ से १० दिन बाद, अंडे टूटते हैं और बच्चे बाहर आते हैं।

अनेमनी और सहजीवन

क्लाउनफ़िश और अनेमनी का एक सहजीवन होता है। इसका मतलब है कि क्लाउनफ़िश अनेमनी की मदद करता, और अनेमनी क्लाउनफ़िश की मदद करती। जब मछलियाँ क्लाउनफ़िश को खाने की कोशिश करती हैं, क्लाउनफ़िश अनेमनी में रहता क्योंकि और मछलियों के लिए, अनेमनी के टेंटिकल ज़हर हैं। अनेमनी फिर अपना खाना खाती है, और क्लाउनफ़िश खाते हैं जो बचता है इस खाने से। क्लाउनफ़िश अनेमनी को बचाते हैं जब पेरसाइट अनेमनी का खाना को चुराने की कोशिश करते हैं। क्लाउनफ़िश अनेमनी में नहीं मरते हैं क्योंकि क्लाउनफ़िशों का म्यूकस होता है जिससे अनेमनी की ज़हर से बचते।

मछलीघरों में

सन २००३ में फ़िल्म "फ़ाइंडिंग नीमो" बनी हुई। यह फ़िल्म कहती थी कि क्लाउनफ़िश और मछलियाँ जो समंदर में रहते हैं ख़ुश हैं वहाँ, और बुरा है जब इंसान मछलियों को चुराते हैं। मगर जब यह फ़िल्म बनी हुई, इंसान और भी मछलियाँ लेने लगे। फ़िलीपीन्स में सारे क्लाउनफ़िश चले गए, और बहुत क्लाउनफ़िश थाईलेन्ड और श्री लंका से भी चुराए गए।
2017 सेहवन आत्मघाती बम विस्फोट

विस्फोट

विस्फोट सिंध प्रांत के सेहवन कस्बे में स्थित लाल शाहबाज कलंदर दरगाह के भीतर 16 फरवरी 2017, गरुवार को रात में हुआ। एक आत्मघाती हमलावर द्वारा किए गए इस विस्फोट में 70 से अधिक लोगों की मौत हो गई और 150 से अधिक लोग घायल हो गए। हमलावर ‘सुनहरे गेट’ से दरगाह के भीतर दाखिल हुआ और पहले उसने ग्रेनेड फेंका, लेकिन वह नहीं फटा। पुलिस के अनुसार यह धमाका सूफी रस्म ‘धमाल’ के दौरान हुआ। विस्फोट के समय दरगाह के परिसर के भीतर सैकड़ों की संख्या में श्रद्धालु मौजूद थे। आतंकी संगठन आईएसआईएस ने इस हमले की जिम्मेदारी ली। सूफी दरगाह पर यह हमला उस वक्त हुआ जब एक दिन पहले ही पाकिस्तान सरकार ने देश में आतंकी हमलों में हुई बढ़ोतरी को देखते हुए उन सभी तत्वों को ‘मिटाने’ का संकल्प लिया था जो देश में शांति एवं सुरक्षा पर खतरा पैदा कर रहे हैं। शवों को हैदराबाद और जमशोरो के अस्पताल में ले जाया गया। यह दरगाह दूरस्थ इलाके में स्थित है। ऐसे में हैदराबाद, जमशोरो, मोरो, दादू और नवाबशाह से एंबुलेंस, वाहनों और चिकित्सा दलों को मौके पर भेजा गया।अस्पतालों में आपात स्थिति घोषित कर दी गई और बचाव अभियान शुरू कर दिया गया। सेना ने कहा कि सी130 विमान को भी इस काम में लगाया गया है।

परिणाम

सिंध स्थित सूफी दरगाह पर आई एस के आत्मघाती हमले के एक दिन बाद ही पाकिस्तान के सुरक्षाबलों ने दावा किया कि उन्होंने 100 आतंकवादियों को मार गिराया है। पाकिस्तानी आर्मी ने पाकिस्तान-अफगानिस्तान सीमा पर भी सर्च ऑपरेशन शुरू कर दिया। सेना के अधिकारियों ने कहा कि वहां भी कई आतंकवादियों को मारा गया है। सेना के पीआर डिपार्टमेंट द्वारा जारी आंकड़े में बताया गया है कि शुक्रवार को 100 आतंकवादियों को मार गिराया गया और अन्य 46 की पहचान की जा चुकी है।
पैरामिलिटरी रेंजर्स की ओर से जारी बयान में बताया गया कि सिंध प्रांत में चलाए गए ऑपरेशंस में कम से कम 18 आतंकियों को ढेर किया गया। वहीं, पुलिसवालों के मुताबिक, खैबर पख्तूनख्वा प्रांत में भी 11 आतंकी मारे गए। पेशावर के रेगी इलाके में भी एक सर्च ऑपरेशन में तीन आतंकियों को मार गिराया गया। अफगानिस्तान सीमा से सटे एक चेकपोस्ट पर भी आतंकियों के हमले के बाद जवाबी कार्रवाई में चार आतंकी मार गिराए गए। पाकिस्तान के प्रधानमंत्री नवाज शरीफ ने देश में सुरक्षा हालात की समीक्षा के लिए एक उच्चस्तरीय सुरक्षा बैठक की।
स्कूबी डू

स्कूबी डू, कहाँ है तू !

13 सितंबर, 1969 को स्कूबी डू, कहाँ है तू ! का पहला एपिसोड सीबीएस नेटवर्क पर प्रसारित हुआ। 1969 में इसके 17 एपिसोड प्रसारित हुए थे, इसका विषय गीत डेविड मूक तथा बेन राले द्वारा लिखा गया।
प्रत्येक एपिसोड मे स्कूबी, फ्रेड, शैगी, डैफ़नी और वेल्मा को मिलाकर चौदह किशोर सदस्य होते थे, जो 'मिस्ट्री मशीन' नामक वैन मे घूमते है।

नई स्कूबी-डू मूवीज़

सन् 1972, मे एक घंटे का ख़ास एपिसोड 'नई स्कूबी-डू मूवीज़' बनाया गया। सन् 1972 से 1974 तक 24 एपिसोड प्रसारित करने के बाद, सीबीएस ने मूल श्रृंख्ला स्कूबी डू, कहाँ है तू ! को दोबारा शुरु किया और 1976 तक प्रसारित किया।
ऐंफ़िबोल

ऐंफ़िबोल (Amphibole) खनिजों के एक समूह का नाम है। इस वर्ग के खनिज पाइरॉक्सीन खनिजों (Pyroxene) के समानीय हैं। इनका रासायनिक संगठन तथा भौतिक गुण पाइरॉक्सीन खनिजों के समान हैं। फलस्वरूप पाइरॉक्सीन और ऐफ़िबोल खनिजों में भेद करना कठिन हो जाता है। दोनों वर्गो के प्रकाशीय गुण भिन्न-भिन्न होते हैं। इसी आधार पर अण्वीक्ष यंत्र की सहायता से उनमें भेद किया जाता है।
साधारणत: ऐंफ़िबोल खनिज लोहा, मैगनीशियम तथा कैल्सियम के सिलीकेट हैं। पर कुछ खनिजों में थोड़ा बहुत सोडा और ऐल्यूमिना भी विद्यमान रहता है। इस वर्ग का सबसे महत्वपूर्ण खनिज हार्नब्लेंड है। यह एकनत (मोनोक्लिनिक) समुदाय में स्फुटित होता है। यह बहुधा स्तंभीय (कॉलमनर) रूप में, किंतु कभी-कभी दानेदार अथवा रेशेदार रूप में भी, मिलता है। सतह काच की तरह चमकती है। रेशेदार रूप में भी, मिलता है। रेशेदार आकृति में उपलब्ध होने पर रेशे रेशम के समान दिखाई पड़ते हैं। इस खनिज में दो तड़कन तल होते हैं, जो समपार्श्व (प्रिज्म़) के कलकों के समांतर ५६ डिग्री और १२४ डिग्री के कोण पर रहते हैं। इनकी कठोरता ५ से ६ तक और आपेक्षिक घनत्व २.९ से ३.४ तक होता है।
ऐंफ़िबोल के खनिज आग्नेय और रूपांतरित (मेटामार्फ़िक) शिलाओं में पाए जाते हैं, जैसे डायोराइट, ऐंफ़ीबोलाइट, आदि शिलाओं में।

वर्णन

एन्थोफिलाइट (Anthophyllite) occurs as brownish, fibrous or lamellar masses with hornblende in mica-schist at Kongsberg in Norway and some other localities. An aluminous related species is known as gedrite and a deep green Russian variety containing little iron as kupfferite.
हॉर्नब्लेण्ड (Hornblende) is an important constituent of many igneous rocks. It is also an important constituent of amphibolites formed by metamorphism of basalt.
होटल द पार्क कैलन्गुटे गोवा

होटल द पार्क कैलन्गुटे गोवा पार्क समूह के स्वामित्व वाली एक होटल हैं जो भारत के गोवा राज्य में स्थित हैं। गोवा राज्य अपने समुद्र तट एवं खुबसूरत नजारों के लिए प्रसिद्ध हैं। यहाँ पर सबसे विदेशी पर्यटक आते हैं एवं किसी जमाने में यह हिप्पी संस्कृति के लिए प्रसिद्ध था। यह होटल अपनी आकर्षक साज सज्जा एवं अत्याधुनिक सुविधाओं के चलते काफी लोकप्रिय हैं।

अवस्थिति

यह होटल कैलन्गुटे के शांत समुद्र तट पर स्थित हैं। यहाँ से कैन्दोलिम समुद्र तट, बागा तट, श्रीन्क़ुएरिम समद्र तट यहाँ से 5 किलोमीटर की दूरी पर स्थित हैं। यहाँ से डाबोलिम एअरपोर्ट ३९.२ किलोमीटर की दूरी पर एवं वास्को दी गामा रेलवे स्टेशन ३९ किलोमीटर की दूरी पर हैं। यहाँ से स्प्लैश डाउन वाटर पार्क भी ४.८ किलोमीटर की दूरी पर हैं। सब जगह से नजदीक होने के कारण इस होटल की उपयोगिता काफी बड जाती हैं।

सुविधाएं

इस होटल में सुख सुविधा के सारे संशाधन मौजूद हैं जिसमे रेस्टोरेंट, बार, स्विमिंग पूल एवं बैंकवेट हाल इत्यादि शामिल हैं। यहाँ पर मीटिंग रूम भी जहा बिज़नेस मीटिंग आयोजित की जाती हैं। व्यावासिक उद्देश्य से निकले यात्रिओं के लिए भी यह होटल एक आकर्षक स्थल हैं। यहाँ के सभी कमरे वातानुकूलित एवं अन्य सभी आधुनिक सुविधाओ से सुसज्जित हैं